Den danske konge gjorde i de følgende år uden held flere forsøg på at udradere den Gottorpske stat. I forbindelse med [[Skånske Krig]] skete også et angreb på de hertugelige besiddelser, og den 10, juli 1675 blev i Rendsborg indgået et forlig, hvorved hertugen opgav alle de fordele, han havde vundet i 1658-60. Dette skete ved et såkaldt afkaldsdokument.<ref>Hjerholt (1945), s. 52</ref> Da hertugen flygtede fra Slesvig for at undgå at aflægge lensed til kongen, truede denne med at inddrage hans besiddelser som hjemfaldet len. Dette skete ikke, og hertugen fik ved freden i 1679 sine besiddelser tilbage. I 1682 forlod han atter sine besiddelser og tog ophold i Hamborg.<ref>Hjerholt (1945), s. 53</ref> Kongen stillede derefter nogle krav til hertugen, som denne ikke kunne gå ind på, og den 30. maj 1684 udstedte kongen derfor et okkupationspatent, hvorved han inddrog den fyrstelige del af Slesvig og forenede den med den kongelige del.<ref>Hjerholt (1945), s. 54</ref> Efter at have lovet at respektere ridderskabets privilegier,<ref>Hjerholt (1945), s. 58</ref> anerkendte dette hans overhøjhed.<ref>Hjerholt (1945), s. 61</ref> I 1687 måtte kongen imidlertid acceptere at bilægge striden med hertugen af Gottorp, og ved forliget i Altona 1689 fik denne sine rettigheder tilbage.<ref>Hjerholt (1945), s. 62</ref> I foråret 1700 forsøgte Frederik IV på ny at tage kampen op med Gottorp, men måtte ved [[Freden i Traventhal]] atter anerkende dennes suverænitet.<ref>Hjerholt (1945), s. 64</ref> I forbindelse med [[Den Store Nordiske Krig]] søgte den svenske general Stenbock med sin hær tilflugt i Tønning. Skønt hertugen bestred, at dette var sket med hans tilsagn, erobrede den danske konge i [[1713]] de gottorpske områder i Slesvig og indlemmede disse i den del, hvor kongen i forvejen var hertug.<ref>Hjerholt (1945), s. 67</ref> I 1715 indgik Danmark og kongen af Storbritannien i egenskab af kurfyrste af Hannover en alliance, hvor Georg I lovede at sikre Danmark "''ved den fyrstelige Del af Slesvig atter at forene alle danske Provinser, efter at de i næsten 200 Aar ikke have været samlede... Kongens Lande vilde da strække sig lige til Ejder, som indtil 7-800 Aar tilbage i Tiden havde været Danmarks faste Grænse, og man vilde da ved at eje Tønningen have rykket sig en farlig Torn af Foden.''"<ref>Hjerholt (1945), s. 71</ref> Ved fredstraktaten af 3. juli 1720 lovede Sverige ikke at blande sig i spørgsmål vedrørende Hertugdømmet Slesvig.<ref>Hjerholt (1945), s. 72</ref> I 1721 blev de gottorpske dele inkorporerede ved en række hyldninger af kongen Frederik IV: 6. september på Gottorp Amtshus, 9, september på Husum Slot, 12. september på Tønder Slot, 15. september på Aabenraa Amtshus og 30. september på Femern.<ref name="HJ 106">Hjerholt (1945), s. 106</ref>
Filosofi Historie Tidligere_riger,_stater,_protektorater,_kolonier_og_lande